บจ.ลุยซื้อธุรกิจตปท.แสนล.
8เดือน6บริษัทรุกตลาดนอก&#8216;MINT&#8217;ฮุบโรงแรมศรีลังกา
20 ส.ค. 2554

8เดือน6บริษัทรุกตลาดนอก‘MINT’ฮุบโรงแรมศรีลังกา 
8 เดือนบริษัทจดทะเบียนไทยลุยซื้อกิจการต่างแดนเฉียดแสนล้านบาท ล่าสุด MINT ลงทุนโรงแรมศรีลังกานับตั้งแต่ต้นปีถึงปัจจุบันพบว่าบริษัทจดทะเบียนไม่น้อยกว่า 6 แห่งได้ใช้เงินลงทุนซื้อกิจการในต่างประเทศทั้งสิ้น 8.38 หมื่นล้านบาท เพื่อขยายโอกาสทางธุรกิจและสร้างกำไรให้เติบโตอย่างยั่งยืนทั้งนี้ บริษัท บ้านปู (BANPU) ประกาศซื้อเหมืองถ่านหินที่ออสเตรเลีย วงเงิน 5.4 หมื่นล้านบาท บริษัท ไทยยูเนียน โฟรเซ่น โปรดักส์ (TUF) ซื้อกิจการที่ยุโรปมูลค่า 2.85 หมื่นล้านบาท บริษัท สยามแก๊ส แอนด์ ปิโตรเคมีคัลส์ (SGP) ซื้อบริษัทแก๊สที่สิงคโปร์มูลค่า 351.75 ล้านบาท บริษัท แคลคอมพ์ อีเล็คโทรนิคส์ (ประเทศไทย) ซื้อกิจการที่สิงคโปร์ 584.42 ล้านบาท บริษัท เบอร์ลี่ ยุคเกอร์ (BJC) ซื้อบริษัท ไทย มาลายากลาส ซึ่งมีกิจการในประเทศภูมิภาคนี้ 2,946.9 ล้านบาท ล่าสุดบริษัท ไมเนอร์ อินเตอร์เนชั่นแนล (MINT) ได้ซื้อหุ้นจำนวน 80% ในบริษัท Cyprea Lanka (Private) Limited ประกอบธุรกิจโรงแรมในประเทศศรีลังกา มูลค่ารวม 372.52 ล้านบาท นางปรารถนา มงคลกุล กรรมการ MINT กล่าวว่า บริษัทได้เดินหน้านโยบายการออกไปซื้อกิจการในต่างประเทศอีกครั้งหลังจากได้ชะลอโครงการไปเมื่อปีที่ผ่านมาสำหรับการซื้อหุ้นของโรมแรมในประเทศศรีลังกาครั้งนี้จำนวน 82.01 ล้านหุ้น คิดเป็น 80.10% ในราคาประมาณ 11,614,500 เหรียญสหรัฐ หรือประมาณ 372.6 ล้านบาทนั้น บริษัทจะสามารถรับรู้รายได้ได้ทันที แต่ยังไม่มากนักเพราะโรงแรมที่มีอยู่นั้นในแต่ละปีจะสร้างรายได้เพียง 100 ล้านบาทเท่านั้น อย่างไรก็ตาม ผลของการซื้อกิจการครั้งนี้จะทำให้บริษัทสามารถเข้าไปลงทุนสร้างโรงแรมอนันตรา ซึ่งคาดว่าจะใช้เงินลงทุนอีก 56 ล้านเหรียญสหรัฐ หรือประมาณ 160192 ล้านบาท คาดว่าจะใช้เวลา 2 ปีครึ่งในการดำเนินการ และจะกลายเป็นรายได้ที่สำคัญให้กับบริษัทด้วยในอนาคต